কর্ণফুলী উপজেলাধীন শিকলবাহা কালারপোল হাজী মোহাম্মদ ওমরা মিয়া চৌধুরী বহুমুখি উচ্চ বিদ্যালয়ে জাতির জনক বঙ্গবন্ধু শেখ মুজিবুর রহমান এর ৯৮ তম জন্মদিন উপলক্ষ্যে এক আলোচনা সভা গত ১৭ মার্চ শুক্রবার সকালে বিদ্যালয় মিলনায়তনে অনুষ্ঠিত হয়েছে। বিদ্যালয়ের প্রধান শিক্ষক মুহাম্মদ আবদুর রহিম চৌধুরীর সভাপতিত্বে এতে উদ্বোধক ছিলেন শিকলবাহা ইউপি চেয়ারম্যান জাহাঙ্গীর আলম। প্রধান অতিথি ছিলেন সার্দান বিশ্ববিদ্যালয়ের ফার্মেসী বিভাগের বিভাগীয় প্রধান ও বিদ্যালয় ম্যানেজিং কমিটির সভাপতি অধ্যাপক এম মহিউদ্দীন চৌধুরী। বিদ্যালয়ের শিক্ষক কাঞ্চন কুমার চৌধুরীর সঞ্চালনায় এতে বিশেষ অতিথি ছিলেন দক্ষিণ জেলা যুবলীগের প্রচার সম্পাদক আবদুল মান্নান, কর্ণফুলী উপজেলা স্বেচ্ছাসেবকলীগের সেক্রেটারী আমজাদ হোসেন, ইউপি সদস্য শফিউল আলম, বিদ্যালয়ের শিক্ষক রতন সূত্র ধর, রফিক আহমদ, সোলায়মান চৌধুরী, ভারপ্রাপ্ত সহকারী প্রধান শিক্ষক মো. আলমগীর, রিটন কুমার নাথ, আবদুস শুক্কুর, সেলিম উদ্দীন সানি, মো. ইমতিয়াজ, পিন্টু শীল, ইয়াসিন আরাফাত, ইউনিয়ন ছাত্রলীগের সভাপতি মো. ইউসুফ, সেক্রেটারী মো, আরিফ প্রমুখ। আলোচনা সভার শুরুতে বঙ্গবন্ধুর ৯৮ তম জন্মবার্ষিকীর কেক কেটে অনুষ্ঠানের উদ্বোধন করেন অতিথিবৃন্দ। (প্রেস বিজ্ঞপ্তি)